
	Argumentai: loterijų organizatorių pajamos iš loterijų bilietų pardavimo kasmet didėja. Šiuo metu kitose kaimyninėse šalyse nustatyti didesni loterijų mokesčio tarifai: Estijoje 18 proc., Latvijoje 10 proc., Lenkijoje 10–15 proc., Slovakijoje 15–20 proc. nuo išplatintų loterijų bilietų vertės.

Siūlome padidinti loterijų mokesčio tarifą iki 10 proc. nuo parduotų loterijų bilietų vertės, įvertinus prievolę pagal Loterijų įstatymą 8 proc. nuo išplatintų loterijų bilietų vertės skirti labdarai arba paramai.

Lošimų organizatorių pajamos iš lošimų kasmet auga, auga ir dėl lošimų visuomenės patiriama žala. Šiuo metu kaimyninėse šalyse didinamas lošimo mokestis lošimo stalams ir lošimo automatams: nuo 2017-01-01 Estijoje šalia fiksuoto lošimo mokesčio už lošimo automatą įvestas 10 proc. lošimo mokestis nuo lošėjų statomų sumų ir lošėjams faktiškai išmokėtų laimėjimų skirtumo, Lenkijoje jau šiuo metu šis skirtumas apmokestinamas 50 proc. tarifu, Latvijoje numatoma nuo 2018-01-01 30 proc. padidinti fiksuotą  lošimo mokestį lošimo stalams ir lošimo automatams.
 
Siūlome lošimo stalams ir automatams, už kuriuos mokamas fiksuoto dydžio loterijų ir lošimų mokestis, nustatyti papildomą 10 procentų mokestį nuo lošėjų statomų sumų ir lošėjams faktiškai išmokėtų laimėjimų skirtumo.

Pasiūlymas: pakeisti Įstatymo projekto 2 straipsniu keičiamą Įstatymo 5 straipsnį ir jį išdėstyti taip:

„5 straipsnis. Loterijų ir lošimų mokesčio tarifas ir dydis
1. Organizuojant loterijas, loterijų ir lošimų mokesčio bazei taikomas 7  10 procentų mokesčio tarifas
2. Organizuojant bingą, totalizatorių ir lažybas, loterijų ir lošimų mokesčio bazei taikomas 20  procentų mokesčio tarifas. 
21. Organizuojant nuotolinius lošimus, loterijų ir lošimų mokesčio bazei taikomas 15 procentų mokesčio tarifas. 
3. Organizuojant lošimus lošimo automatais ir stalo lošimus, loterijų ir lošimų mokesčio bazei – lošėjų statomų sumų ir lošėjams faktiškai išmokėtų laimėjimų sumų skirtumui – taikomas 5 10 procentų mokesčio tarifas. Taip pat nustatomas fiksuotas loterijų ir lošimų mokesčio dydis už kiekvieną lošimų veiklos leidime nurodytą lošimo įrenginį:
1) už A kategorijos lošimo automatą – 232 eurai per kalendorinių metų mėnesį (toliau – mėnuo);
2) už B kategorijos lošimo automatą –  111 eurų per mėnesį;
3) už ruletės, kortų arba kauliukų stalą – 2027 eurai per mėnesį.“

